Хосе Емилио Пачеко
Нежелан

Превод от испански: Рада Панчовска, 2006

chitanka.info

Не ме оставя да премина пазачът.

Надвишил съм възрастовата граница.

Произхождам от страна, която я няма вече.

Книжата ми не са в ред.

Липсва ми един печат.

Нужен ми е друг подпис.

Не говоря езика.

Нямам сметка в банката.

Скъсан съм на приемния изпит.

Съкратиха мястото ми в голямата фабрика.

Останах безработен днес и завинаги.

Лишен съм изцяло от влияния.

Карам тук на този свят дълго време.

И господарите ни казват, че е време вече

да замлъкна и да потъна в боклука.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.